**Nota informativă**

**la proiectul Hotărârii Guvernului cu privire la aprobarea Listei de mențiuni de sănătate permise, înscrise pe produsele alimentare, altele decât cele care se referă la reducerea riscului de îmbolnăvire și la dezvoltarea și sănătatea copiilor**

**Condițiile ce au impus elaborarea proiectului hotărârii de Guvern:**

Proiect de hotărâre de Guvern în cauză este elaborat în baza prevederilor art. 6 din Legea nr.10-XVI din 10 februarie 2009 privind supravegherea de stat a sănătății publice (Monitorul Oficial al Republicii Moldova, 2009, nr.67, art.183), art. 5 alin. (2) și art. 9 alin. (1) din Legea nr.78-XV din 18 martie 2004 privind produsele alimentare (Monitorul Oficial al Republicii Moldova, 2004, nr.83-87, art.431).

Proiectul vizat aprobă Lista mențiunilor de sănătate permisive, care pot fi înscrise pe produsele alimentare, altele decât cele care se referă la reducerea riscului de îmbolnăvire și la dezvoltarea și sănătatea copiilor, în vederea asigurării stabilirii condițiilor egale de funcționare a pieței interne de produse alimentare cu cea comunitară, precum și asigurarea accesibilității la informare și protecție a sănătății populației. Astfel, va fi posibil implementarea integrată a Regulamentului sanitar privind menţiunile nutriţionale şi de sănătate înscrise pe produsele alimentare, aprobat prin Hotărîrea Guvernului nr. 196 din 23 martie 2011, care transpune Regulamentul (CE) nr. 1924/2006.

Proiectul hotărârii Guvernului este elaborat în scopul realizării Planului național pentru implementarea Acordului de asociere Uniunea Europeană – Republica Moldova in perioada 2017-2019, aprobat prin Hotărârea Guvernului nr.1472 din 30.12.2016 (pag. 235 – transpunerea Regulamentului UE 432/2012 și pag. 236- transpunerea Regulamentului (UE) nr. 851/2013 și a Regulamentului (UE) nr. 40/2014, care urmau a fi promovate prin proiecte separate). Ținând cont, că ultimele Regulamente completează Regulamentul (UE) nr. 432/2012 de bază și de faptul, că tehnica legislativă de transpunere a actelor normative UE prevede preluarea actului de bază cu modificările și completările ulterioare până la momentul preluării acestuia, se propune promovarea integrală a Listei mențiunilor de sănătate, inclusiv cu completările ulterioare, incluse în proiectul în cauză.

**Gradul de compatibilitate al proiectului de act normativ cu reglementările legislației comunitare**

Proiectul de act normativ este elaborat în contextul armonizării legislației naționale la legislația comunitară cu referire la siguranța alimentară.

Astfel, proiectul oferă cadrul normativ necesar pentru transpunerea prevederilor Regulamentului (UE) nr. 432/2012 al Comisiei din 16 mai 2012 de stabilire a unei liste de mențiuni de sănătate permise, înscrise pe produsele alimentare, altele decât cele care se referă la reducerea riscului de îmbolnăvire și la dezvoltarea și sănătatea copiilor (Monitorul Oficial al Uniunii Europene (J.O. L 136, 25.5.2012, p.1) cu modificările și completările ulterioare: [R](http://eur-lex.europa.eu/legal-content/RO/AUTO/?uri=celex:32013R0536)egulamentul (UE) nr. 536/2013 al Comisiei din 11 iunie 2013, [R](http://eur-lex.europa.eu/legal-content/RO/AUTO/?uri=celex:32013R0536)egulamentul (UE) nr. 851/2013 al Comisiei din 3 septembrie 2013, [R](http://eur-lex.europa.eu/legal-content/RO/AUTO/?uri=celex:32013R0536)egulamentul (UE) nr. 1018/2013 al Comisiei din 23 octombrie 2013, [R](http://eur-lex.europa.eu/legal-content/RO/AUTO/?uri=celex:32013R0536)egulamentul (UE) nr. 40/2014 al Comisiei din 17 ianuarie 2014, [R](http://eur-lex.europa.eu/legal-content/RO/AUTO/?uri=celex:32013R0536)egulamentul (UE) 2015/7 al Comisiei din 6 ianuarie 2015, [R](http://eur-lex.europa.eu/legal-content/RO/AUTO/?uri=celex:32013R0536)egulamentul (UE) 2015/539 al Comisiei din 31 martie 2015, [R](http://eur-lex.europa.eu/legal-content/RO/AUTO/?uri=celex:32013R0536)egulamentul (UE) 2015/2314 al Comisiei din 7 decembrie 2015, [[R](http://eur-lex.europa.eu/legal-content/RO/AUTO/?uri=celex:32013R0536)egulamentul de punere în aplicare (UE) 2016/854 al Comisiei din 30 mai 2016](http://eur-lex.europa.eu/legal-content/RO/AUTO/?uri=celex:32016R0854), [R](http://eur-lex.europa.eu/legal-content/RO/AUTO/?uri=celex:32013R0536)egulamentul (UE) 2016/1413 al Comisiei din 24 august 2016,  [[R](http://eur-lex.europa.eu/legal-content/RO/AUTO/?uri=celex:32013R0536)egulamentul de punere în aplicare (UE) 2017/672 al Comisiei din 7 aprilie 2017](http://eur-lex.europa.eu/legal-content/RO/AUTO/?uri=celex:32017R0672), [[R](http://eur-lex.europa.eu/legal-content/RO/AUTO/?uri=celex:32013R0536)egulamentul de punere în aplicare (UE) 2017/676 al Comisiei din 10 aprilie 2017](http://eur-lex.europa.eu/legal-content/RO/AUTO/?uri=celex:32017R0676).

Armonizarea legislației va soluționa problema lichidării diferenței în condițiile stabilite fată de mențiunile plasate pe produsele alimentare, care pot crea bariere în calea circulației libere a produselor alimentare și crea condiții de concurență neloială.

**Principalele prevederi ale proiectului, locul în sistemul de acte normative:**

Prezentul proiect are drept scop sporirea gradului de acces la informare și protecție a sănătății populației prin stabilirea mențiunilor de sănătate permisive pentru a fi înscrise pe produsele alimentare, precum și unificarea condițiilor pieței interne cu piața europeană.

Proiectul va aproba o listă concretă de mențiuni de sănătate pentru vitamine, acizi organici, glucide, săruri, acizi grași, biotine, microelemente, enzime etc, în număr de 243, permise pentru a fi marcate de către producători și agenți economici pe produsele alimentare. Lista de mențiuni de sănătate va permite punerea la dispoziția consumatorului a informației corecte de sănătate, care nu va induce nici sub o formă impunerea unora sau altor produse cu voalarea conținutului real de nutrimente și importanța lor pentru sănătate.

Prezentul proiect va facilita procesul implementării Regulamentului sanitar privind mențiunile nutriționale și de sănătate înscrise pe produsele alimentare, aprobat prin Hotărârea Guvernului nr. 196 din 23 martie 2011, care în fond stabilește principiile, cerințele generale și cele specifice față de mențiunile de sănătate.

Aprobarea prezentului proiect de act normativ va contribui la completarea cadrului normativ existent și va oferi competențe corespunzătoare autorităților responsabile să asigure conformarea agenților economici la aplicarea prevederilor prezentei hotărâri de Guvern.

**Fundamentarea economico - financiară.**

In procesul implementării prezentei Hotărâri de Guvern costuri suplimentare, altele decât cele prevăzute de mijloacele bugetului de stat legate de elaborarea şi implementarea lui nu sunt necesare.

Producătorii și operatorii economici de depozitare, import-export a produselor alimentare, la etapa de ambalare nu vor suporta cheltuieli suplimentare pentru plasarea produselor respective pe piață, doar că aceștia se vor ghida de Lista mențiunilor în cauză pentru includerea corectă a mențiunilor de sănătate corespunzătoare, deoarece deja sunt implementate cerințele față de plasare pe piața internă a produselor alimentare etichetate cu cerințele generale și specifice față de mențiunile de sănătate aprobate prin Regulamentul sanitar privind mențiunile nutriționale și de sănătate înscrise pe produsele alimentare, aprobat prin Hotărârea Guvernului nr. 196 din 23 martie 2011, iar

**Elaboratorii proiectului.**

La elaborarea proiectului hotărârii Guvernului a fost implicat grupul de lucru ministerial. Proiectul urmează a fi remis pentru avizare organelor centrale de specialitate ale administraţiei publice centrale și plasat pentru dezbateri publice pe site-ul www.particip.gov.md. Acesta va fi consultat cu reprezentanții producătorilor, operatorilor economici de depozitare, import-export de produse alimentare și a societății civile. Propunerile recepționate vor fi luate în considerație la definitivarea proiectului de act normativ.

***Rezultatele scontate***

Aprobarea proiectului hotărârii Guvernului vizat va contribui la sporirea gradului de protecție a consumatorilor. Astfel, consumatorii vor putea alege produsele alimentare plasate pe piața, inclusiv cele importate, în conformitate cu cerințele stabilite cu referire la siguranța produselor alimentare și etichetarea lor, inclusiv cu plasarea conformă a mențiunilor de sănătate corespunzătoare.

Iar în final, consumatorii vor putea pleda pentru alegerea în propria rație alimentară exclusiv a produselor alimentare corespunzătoare și utilizarea doar a acestora în vederea asigurării unei alimentații echilibrate și sigure. Toate acestea pe termen lung de implementare, vor contribui la sporirea culturii individuale cu schimbarea calitativă a alimentației consumatorilor, astfel contribuind la menținerea și/sau fortificarea sănătății populației.

**Ministru Stela GRIGORAȘ**